rejauldu/bengali-wikipedia huggingface dataset:
রেনুকা শাহানে (জন্ম: ৭ই অক্টোবর ১৯৬৬; বিবাহের পরে রেনুকা আশুতোষ রানা নামেও পরিচিত) একজন ভারতীয় অভিনেত্রী, যিনি বলিউড চলচ্চিত্র জগৎ এবং ভারতীয় টেলিভিশনে কাজ করেছেন। ১৯৯৩–২০০১ সালে, তিনি দূরদর্শন-এ প্রচারিত টেলিভিশন অনুষ্ঠান সুরভি-এর সহ-উপস্থাপক ছিলেন।   ব্যক্তিগত জীবন  রেনুকা শাহানে ১৯৬৬ সালের ৭ই অক্টোবর তারিখে ভারতের মহারাষ্ট্রের একটি মহারাষ্ট্রীয় পরিবারে জন্মগ্রহণ করেছিলেন। তাঁর মাতৃভাষা মারাঠি। তাঁর বাবা লেফটেন্যান্ট বিজয় কুমার শাহান, ভারতীয় নৌবাহিনীর একজন কর্মকর্তা ছিলেন। তাঁর মা শান্তা গোখলে একজন নাট্যব্যক্তিত্ব এবং চলচ্চিত্র সমালোচক, যিনি মূলত মারাঠি মঞ্চ নাট্যে কাজ করেন। যখন রেনুকা খুব ছোট ছিলেন, তখন তাঁর মা আর বাবার বিচ্ছেদ হয়ে গিয়েছিল। পরে তাঁর মা চলচ্চিত্র নির্মাতা অরুণ খোপকার নামে এক ব্যক্তির সাথে বিবাহ বন্ধনে আবদ্ধ হয়েছিলেন। যাইহোক, এই দ্বিতীয় বিবাহটিও শীঘ্রই আরও বিচ্ছেদের মধ্যে শেষ হয়েছিল। এর পরে শান্তা গোখলে তাঁর মতো চলচ্চিত্র সাংবাদিক জেরি পিন্টোর সাথে দীর্ঘমেয়াদী বন্ধুত্ব শুরু করেছিলেন। রেনুকা এবং তাঁর একমাত্র ভাই গিরিশ শাহানে মুম্বইয়ে তাঁদের মায়ের সাথেই তাঁদের শৈশব অতিবাহিত করেছেন। রেনুকা সেন্ট জেভিয়ার্স কলেজ থেকে মনোবিজ্ঞান নিয়ে হতে বি. এ. করেছিলেন এবং মুম্বই বিশ্ববিদ্যালয় থেকে ক্লিনিকাল সাইকোলজি বিভাগে স্নাতকোত্তর করেছিলেন। তাঁর ভাই গিরিশ শাহানে একজন সমসাময়িক লেখক, শিল্প সমালোচক এবং শিল্পী, যিনি বিভিন্ন শিল্পের সাথে যুক্ত ছিলেন এবং স্ক্রোল.ইন-এর কলাম লেখক ছিলেন।  রেনুকা এখন পর্যন্ত দুই বার বিবাহ করেছেন। তাঁর প্রথম বিয়েটি মারাঠি থিয়েটার লেখক ও পরিচালক বিজয় কেনকারের সাথে হয়েছিল, তবে এই বিবাহ বেশি দিন স্থায়ী হয়নি এবং শিগগিরই তাঁদের বিবাহ বিচ্ছেদ হয়েছিল। এরপরে তিনি আশুতোষ রানা (আসল নাম আশুতোষ নীখরা)-এর সাথে বিবাহ বন্ধনে আবদ্ধ হয়েছিলেন, তিনি বলিউডের চলচ্চিত্র পরিচালনার পাশাপাশি অভিনয়ও করে থাকেন। তাঁদের দুটি পুত্র সন্তান রয়েছে, তারা হল শৌর্য্যমান নীখরা এবং সত্যেন্দ্র নীখরা।   পেশা  রেনুকা শাহানে মারাঠি চলচ্চিত্র হাচ সানবাইচা ভাউ-এ অভিনয়ের মধ্য দিয়ে তাঁর অভিনয় জীবন শুরু করেছিলেন। তারপরে তিনি হিন্দি ভাষার টেলিভিশন অনুষ্ঠান সুরভি-তে একজন উপস্থাপক হিসাবে কাজ করেছিলেন এবং এই অনুষ্ঠানের মাধ্যমেই তিনি দর্শকদের মনে স্থান করে নিয়েছিলেন। দূরদর্শন উক্ত সময়ে ভারতের একমাত্র টেলিভিশন চ্যানেল ছিল, তখন তাঁর চওড়া হাসি একটি বিখ্যাত বিষয় হয়ে দাঁড়িয়েছিল এবং এর ফলে রেনুকা ১৯৮০-এর দশকের অন্যতম জনপ্রিয় টেলিভিশন ব্যক্তিত্বে পরিণত হয়েছিলেন। ১৯৯৪ সালে সুরভি অনুষ্ঠানটি উপস্থাপন করে খ্যাতির শীর্ষে থাকার সময় তিনি হাম আপকে হ্যাঁয় কৌন..! নামক চলচ্চিত্রে অভিনয়ের সুযোগ পেয়েছিলেন।   তথ্যসূত্র    বহিঃসংযোগ      বিষয়শ্রেণী:মহারাষ্ট্রের অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:২০শ শতাব্দীর ভারতীয় অভিনেত্রী বিষয়শ্রেণী:হিন্দি টেলিভিশন অভিনেত্রী বিষয়শ্রেণী:মারাঠি টেলিভিশন অভিনেত্রী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:মারাঠি চলচ্চিত্র অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:জীবিত ব্যক্তি বিষয়শ্রেণী:১৯৬৬-এ জন্ম
থাম্ব|দাপ্তরিক প্রতিকৃতি, ২০২০ এমা অ্যান হার্ডি (জন্ম ১৭ জুলাই ১৯৭৯) একজন ব্রিটিশ লেবার পার্টির রাজনীতিবিদ। ২০১৭ সালের সাধারণ নির্বাচনের পর থেকে তিনি কিংস্টন অন হাল ওয়েস্ট এবং হেসলের সংসদ সদস্য (এমপি) ছিলেন। মে ২০১৯ পর্যন্ত, তিনি এনএইচএস এবং শিক্ষার উপর মনোযোগ কেন্দ্রীভূত হেসেল টাউন কাউন্সিলের সদস্য ছিলেন। হার্ডি লেবারস ন্যাশনাল পলিসি ফোরামের সদস্য এবং শিক্ষা ইউনিয়নের কর্মচারী ছিলেন।   সংসদীয় কর্মজীবন  ২০১৭ সালের সাধারণ নির্বাচনের কয়েক সপ্তাহ আগে তৎকালীন এমপি, অ্যালান জনসন তার অবসর ঘোষণা করার পর হার্ডিকে লেবার পার্টির সম্ভাব্য সংসদীয় প্রার্থী হিসেবে কিংস্টন ওন হাল ওয়েস্ট এবং হেসলের জন্য নির্বাচিত করা হয়েছিল। তিনি সেই নির্বাচনে লেবার পার্টির ২৫৬ জন মহিলা প্রার্থীর মধ্যে একজন ছিলেন, এবং ৯ জুন ২০১৭-এ ৮,০২৫ জন সংখ্যাগরিষ্ঠতা নিয়ে নির্বাচিত হন।   তথ্যসূত্র   বহিঃসংযোগ  |-  |-  বিষয়শ্রেণী:ইংল্যান্ডের নারী কাউন্সিলর বিষয়শ্রেণী:২১শ শতাব্দীর ইংরেজ ব্যক্তি বিষয়শ্রেণী:২১শ শতাব্দীর ইংরেজ নারী বিষয়শ্রেণী:লিডস বিশ্ববিদ্যালয়ের প্রাক্তন শিক্ষার্থী বিষয়শ্রেণী:লিভারপুল বিশ্ববিদ্যালয়ের প্রাক্তন শিক্ষার্থী বিষয়শ্রেণী:শ্রমিক দল (যুক্তরাজ্য) এর কাউন্সিলর বিষয়শ্রেণী:ইংল্যান্ডের নির্বাচনী এলাকা থেকে যুক্তরাজ্যের নারী সংসদ সদস্য বিষয়শ্রেণী:যুক্তরাজ্যের সংসদ সদস্য ২০১৯-২০২৪ বিষয়শ্রেণী:যুক্তরাজ্যের সংসদ সদস্য ২০১৭-২০১৯ বিষয়শ্রেণী:ইংল্যান্ডের নির্বাচনী এলাকা থেকে শ্রমিক দল (যুক্তরাজ্য) এর সংসদ সদস্য বিষয়শ্রেণী:জীবিত ব্যক্তি বিষয়শ্রেণী:১৯৭৯-এ জন্ম বিষয়শ্রেণী:যুক্তরাজ্যের সংসদ সদস্য ২০২৪-২০২৯ বিষয়শ্রেণী:২১শ শতাব্দীর ব্রিটিশ নারী রাজনীতিবিদ
রুমানা মাহমুদ হলেন বাংলাদেশ জাতীয়তাবাদী দলের একজন রাজনীতিবিদ এবং সিরাজগঞ্জ-২ আসনের সাবেক সংসদ সদস্য।   জন্ম ও প্রাথমিক জীবন  রুমানা মাহমুদ ৩০ জুলাই ১৯৫১ সালে নাটোরের চৌধুরীবাড়ীতে জন্মগ্রহণ করেন। বিবাহ সূত্রে সিরাজগঞ্জের বউ। তিনি স্নাতক ডিগ্রি অর্জন করেছেন।   রাজনৈতিক ও কর্মজীবন  রুমানা মাহমুদ সিরাজগঞ্জ জেলা বিএনপির সভাপতি। তিনি ২০০৮ সালের নবম জাতীয় সংসদ নির্বাচনে সিরাজগঞ্জ-২ আসন থেকে বাংলাদেশ জাতীয়তাবাদী দলের প্রার্থী হিসাবে  সংসদ সদস্য নির্বাচিত হয়েছিলেন। তিনি নবম জাতীয় সংসদে বাণিজ্য মন্ত্রণালয় সম্পর্কিত সংসদীয় স্থায়ী কমিটির সদস্য ছিলেন। ২০১৮ সালের নির্বাচনে অংশ নিয়ে পরাজিত হন তিনি।   পারিবারিক জীবন  রুমানা মাহমুদ বিএনপির স্থায়ী কমিটির সদস্য ও সিরাজগঞ্জ জেলা বিএনপির সাবেক সভাপতি সাবেক বিদ্যুৎ প্রতিমন্ত্রী ইকবাল হাসান মাহমুদ টুকুর সহধর্মিনী।   আরও দেখুন   নবম জাতীয় সংসদ সদস্যদের তালিকা   তথ্যসূত্র    বহিঃসংযোগ   নবম জাতীয় সংসদ সদস্যদের তালিকা (২০০৮)  –জাতীয় সংসদ  বিষয়শ্রেণী:১৯৫১-এ জন্ম বিষয়শ্রেণী:সিরাজগঞ্জ জেলার রাজনীতিবিদ বিষয়শ্রেণী:নবম জাতীয় সংসদ সদস্য বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর বাঙালি বিষয়শ্রেণী:নাটোর জেলার ব্যক্তি
কোমাগাতা মারু বজবজ রেলওয়ে স্টেশন (পূর্বের নাম- বজবজ রেলওয়ে স্টেশন) হল কলকাতা শহরতলি রেলওয়ের একটি স্টেশন। এই রেলওয়ে স্টেশনটি শিয়ালদহ রেলওয়ে স্টেশন থেকে আনুমানিক  দূরে শিয়ালদহ–বজবজ লাইনে অবস্থিত। এটি ভারতীয় রেলের অধীনস্থ পূর্ব রেলের আওতাধীন। বজবজ রেলওয়ে স্টেশনটি শিয়ালদহ রেল বিভাগের ব্যস্ততম রেলওয়ে স্টেশনগুলির মধ্যে অন্যতম। দৈনিক ৪৫ জোড়ারও বেশি ইএমইউ লোকাল ট্রেন এই রেলওয়ে স্টেশনের মাধ্যমে চলাচল করে। বজবজ রেলওয়ে স্টেশনটি ভারতের পশ্চিমবঙ্গ রাজ্যের দক্ষিণ চব্বিশ পরগনা জেলায় অবস্থিত। এই রেলওয়ে স্টেশনটি বজবজ ও তার পার্শ্ববর্তী এলাকাগুলিতে রেল পরিষেবা প্রদান করে।  ভৌগোলিক অবস্থান বজবজ রেলওয়ে স্টেশনের অবস্থান হল । এর গড় উচ্চতা হল ।  ইতিহাস ১৮৯০ খ্রিষ্টাব্দে ইস্টার্ন বেঙ্গল রেলওয়ে শিয়ালদহ থেকে বজবজ পর্যন্ত  বিস্তৃত ব্রডগেজ রেলপথ নির্মাণ করেছিল।  ১৮৯৭ খ্রিস্টাব্দে শিকাগো ধর্মসভা থেকে স্বামী বিবেকানন্দ এম এস মোম্বাসা জাহাজে সন্ধ্যায় বজবজে ফেরেন। কলকাতা ফেরার উপায় না থাকায় জাহাজেই রাত্রিযাপন করেন এবং ১৯ ফেব্রুয়ারি এই স্টেশন হতে ট্রেনে কলকাতা ফেরেন।  ২০১৩ খ্রিস্টাব্দে শহীদ স্মরণে স্টেশনটির নামকরণ করা হয় কোমাগাতা মারু বজবজ স্টেশন।   বৈদ্যুতিকরণ শিয়ালদহ থেকে বজবজ পর্যন্ত এই রেলপথটির বৈদ্যুতিকরণ প্রক্রিয়াটি ১৯৬৫–৬৬ সালে ২৫ কেভি এসি ওভারহেড সিস্টেমের দ্বারা সম্পন্ন হয়েছিল।  তথ্যসূত্র  বহিঃসংযোগ          বিষয়শ্রেণী:দক্ষিণ চব্বিশ পরগনা জেলার রেলওয়ে স্টেশন বিষয়শ্রেণী:১৮৯০-এ ভারতে প্রতিষ্ঠিত বিষয়শ্রেণী:কলকাতা শহরতলি রেল স্টেশন বিষয়শ্রেণী:১৮৯০-এ ভারতে চালু রেলওয়ে স্টেশন বিষয়শ্রেণী:শিয়ালদহ দক্ষিণ লাইন (কলকাতা শহরতলি রেল) বিষয়শ্রেণী:পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন বিষয়শ্রেণী:শিয়ালদহ রেল বিভাগ
থাম্ব|রং চাকা এবং ডেরাইভেটিভ রঙ এখানে রঙসমূহের একটি আংশিক তালিকা দেয়া হয়েছে। সবগুলো রঙের বাংলা করা অসম্ভব। তাই ইংরেজি তালিকাটিই অনুসরণ করতে বলা হলো। সাথে অর্থাৎ ইংরেজি নামের পাশে বন্ধনীর মাঝে বাংলা নাম উল্লেখ করা হলো। সবগুলোর বাংলা নাম নেই। যেগুলোর আছে সেগুলোর ক্ষেত্রে দেয়া হয়েছে।  এখানে হেক্সাডেসিমাল, সিএমওয়াইকে, আরজিবি এবং এইচএসভি - এই চার ফরম্যাটে রঙের সংকেত উল্লেখ করা হয়েছে। প্যানটোন নামে আর ও একটি বিশেষ রং এর ফরম্যাট ব্যবহার হয়। বহুল ব্যবহৃত সিএমওয়াইকে থেকে আরজিবিতে রুপান্তরের কোন সাধারণ পদ্ধতি উল্লেখিত নেই, তবে গ্রাফিক্স সফটয়্যার গুলোর মাধ্যমে এদের ফরম্যাট বদল করা সম্ভব। তাই যেক্ষেত্রে অনেক উঁচুমানের রঙের সন্নিবেশ দরকার সেক্ষেত্রে এই সংকেতগুলো ব্যবহারে খানিক অসুবিধার সৃষ্টি হতে পারে।  এখানে রঙসমূহের যে মান দেয়া হয়েছে তা সঠিক। কিন্তু প্রদর্শনের সময় রঙের মধ্যে খানিক ভিন্নতা আসতে পারে। এর কারণ আপনি যে যন্ত্র বা কম্পিউটারটি ব্যবহার করে রঙগুলো দেখছেন তার গামা সংশোধনের পরিমাণ।   A   	 |}   B   |}   C   |}   D   |}   E   |}   F   |}   G   |}   H   I   |}   J   |}   K   |}   L   |}   M   |}   N   |}   O   |}   P   |}   R   |}   S   |}   T   |}   U   |}   V   |}   W   |}   Y   |}   Z   |}  * More than one hex triplet is possible.   কাল্পনিক রঙসমূহ   Grue and Bleen, colors that change after a time T coined by philosopher Nelson Goodman.  Hooloovoo, a superintelligent shade of the colour blue in The Hitchhiker's Guide to the Galaxy series.  Octarine, the color of magic in the Discworld fantasy novels.  Squant, the fourth primary color made as an april fools joke for slashdot.  Tang and Burn, colors in the infrared seen by mutant in Alfred Besters science fiction novel The Stars, My Destination.   আরও দেখুন   :Category:রঞ্জক পদার্থ, রঞ্জক পদার্থের একটি তালিকা  আরজিবি  ওয়েব রঙ  List of palettes  সিএমওয়াইকে  এইচএসভি  রংয়ের তালিকা: অ-ঔ  রংয়ের তালিকা: ক-ন  রংয়ের তালিকা: প-য়  বিষয়শ্রেণী:রং (বর্ণ) বিষয়শ্রেণী:রঙের তালিকা বিষয়শ্রেণী:বর্ণচ্ছটা
গোবিন্দচন্দ্র দত্ত  (২৮ জানুয়ারি ১৮২৮ - ১১ এপ্রিল ১৮৮৪) ছিলেন উনিশ শতকের একজন ইংরাজী ভাষার কবি ও ভাষাবিদ।  সুপ্রসিদ্ধ ইংরেজী মহিলা কবি তরু দত্ত ছিলেন তার কন্যা।  জীবনী গোবিন্দচন্দ্র দত্তের জন্ম  ব্রিটিশ ভারতের কলকাতার রামবাগানের দত্ত পরিবারে। পিতা রসময় দত্ত ছিলেন সেকালের ছোট আদালতের বিচারপতি।  রসময় দত্তের পাঁচ পুত্র সন্তানের মধ্যে গোবিন্দচন্দ্র ছিলেন তৃতীয়। তার পড়াশোনা হিন্দু কলেজে এবং সতীর্থরা ছিলেন মাইকেল মধুসূদন দত্ত, গৌরদাস বসাক,ভোলানাথ চন্দ্র প্রমুখেরা।  কর্মজীবনে গোবিন্দচন্দ্র প্রথমে ডেপুটি ম্যাজিস্ট্রেট হন এবং পরে ব্রিটিশ সরকারের রাজস্ব বিভাগে যোগ দেন। কাজে সুখ্যাতির জন্য তিনি রাজস্ব সচিব জেমস্ উইলসন এবং স্যার রিচার্ড টেম্পলের প্রিয় পাত্র ছিলেন। কিন্তু তাকে  অতিক্রম করে দুজন ইংরেজ কর্মচারীকে পদোন্নতি দেওয়ায় গোবিন্দচন্দ্র পদত্যাগ করেন॥   গোবিন্দচন্দ্র অত্যন্ত সাহিত্যানুরাগী ছিলেন। ইংরাজী কবিতা রচনায় তিনি ছিলেন সিদ্ধহস্ত। তার কন্যারাও ছিলেন প্রতিষ্ঠিত কবি। ১৮৭০ খ্রিস্টাব্দে পরিবারের সকলের রচিত ২০০ টি কবিতার সংকলন দত্ত ফ্যামিলি অ্যালবাম সম্পাদনা করেন তিনি। সংকলন গ্রন্থে তার রচিত কবিতার সংখ্যা ৬৬ টি।  বাংলা সাহিত্যের প্রতিও তার বিশেষ অনুরাগ ছিল। তিনিই অধ্যাপক কাউয়েলকে কবিকঙ্কন মুকুন্দরামের প্রতিভার সঙ্গে সর্বপ্রথম পরিচয় করান। অধ্যাপক কাউয়েলকে কবিকঙ্কনের চণ্ডী অনুবাদে সহায়তা করেন। গোবিন্দচন্দ্রের কিছু সারগর্ভ রচনা  কলকাতা রিভিউ ত্রৈমাসিক পত্রিকায় প্রকাশিত হয়েছে। তার রচনা সম্পর্কে তৎকালীন সম্পাদক রেভারেণ্ড জর্জ স্মিথ মন্তব্য করেন     পারিবারিক জীবন গোবিন্দচন্দ্র বিবাহ করেন ক্ষেত্রমণি মিত্রকে। তাদের এক পুত্র অব্জু ও দুই কন্যা (অরু দত্ত  ও তরু দত্ত) সকলেই স্বল্পায়ু ছিলেন। অরু ও তরু দু’বোনের মধ্যে কবি-কথাশিল্পী হিসেবে খ্যাতি ছিল তরুর। ডেভিড হেয়ার, আলেকজান্ডার ডাফ, উইলিয়াম কেরি প্রমুখ তৎকালীন খ্রিস্টধর্মের পৃষ্ঠপোষকদের সংস্পর্শে এসে ১৮৬২ খ্রিস্টাব্দে গোবিন্দচন্দ্র সপরিবারে খ্রিস্টধর্ম গ্রহণ করেন। একমাত্র পুত্র অব্জুর মৃত্যুর পর তিনি ১৮৬৯ খ্রিস্টাব্দে সপরিবারে ফ্রান্সে যান। কন্যাদের পড়াশোনা দক্ষিণ ফ্রান্সের এক আবাসিক স্কুলে। এরপর ১৮৭১ খ্রিস্টাব্দে যান কেমব্রিজে। তার দুই কন্যাই ফরাসী ও ইংরাজী ভাষায় বিশেষ পারদর্শিতা লাভ করে। ভগ্ন স্বাস্থ্যের কারণে ১৮৭৩ খ্রিস্টাব্দে কলকাতায় ফিরে আসেন। কিন্তু ১৮৭৪ এবং ১৮৭৭ খ্রিস্টাব্দে যথাক্রমে অরু ও তরুর অকাল মৃত্যুর পর গোবিন্দচন্দ্র সস্ত্রীক কলকাতার বাস উঠিয়ে পাকাপাকিভাবে বিদেশে চলে যান।   জীবনাবসান thumb|250px|গোবিন্দচন্দ্র দত্তের সমাধি গোবিন্দচন্দ্র দত্ত ১৮৮৪ খ্রিস্টাব্দের ১১ এপ্রিল প্রয়াত হন। তাকে মানিকতলার খ্রিস্টান কবরস্থানে সমাহিত করা হয়।  তথ্যসূত্র  বিষয়শ্রেণী:১৮২৮-এ জন্ম বিষয়শ্রেণী:১৮৮৪-এ মৃত্যু বিষয়শ্রেণী:কলকাতা জেলার ব্যক্তি বিষয়শ্রেণী:বাঙালি কবি
রিয়াজুল রিজু একজন বাংলাদেশী টেলিভিশন এবং চলচ্চিত্র পরিচালক। তার পরিচালিত প্রথম চলচ্চিত্র বাপজানের বায়স্কোপ (২০১৫)। ছবিটির জন্য তিনি ৪০তম জাতীয় চলচ্চিত্র পুরস্কারে তিনটি বিভাগে পুরস্কার লাভ করেন।  কর্মজীবন চলচ্চিত্র নির্মাণের পূর্বে রিজু একটি চ্যানেলের অনুষ্ঠান প্রযোজক ছিলেন। সেই চ্যানেলে তিনি চারপাশ নামক একটি প্রামাণ্যচিত্র অনুষ্ঠানের প্রযোজনা করেন। এই অনুষ্ঠানের বায়স্কোপওয়ালা নিয়ে একটি পর্ব ছিল। এই থেকে তিনি বায়স্কোপ নিয়ে একটি চিত্রনাট্য তৈরি করেন। চিত্রনাট্যটি টেলিভিশন চলচ্চিত্রের জন্য তৈরি করা হলেও পরে তিনি গল্পটিকে চলচ্চিত্রে রূপ দেন। এই চিত্রনাট্য নিয়ে তিনি নির্মাণ করে তার প্রথম চলচ্চিত্র বাপজানের বায়স্কোপ (২০১৫)। তার নিজের প্রযোজনা প্রতিষ্ঠান 'কারুকাজ'-এর ব্যানারে ছবিটি নির্মিত হয়। মুক্তির কয়েকদিন পর ছবিটি বিভিন্ন প্রেক্ষাগৃহ থেকে নামিয়ে দেওয়া হলে ব্যবসায়িকভাবে ব্যর্থ হয়। তবে এটি রাষ্ট্রীয় ভাবে সম্মানিত হয়। ছবিটির জন্য রিজু ৪০তম জাতীয় চলচ্চিত্র পুরস্কারে শ্রেষ্ঠ চলচ্চিত্র, শ্রেষ্ঠ পরিচালক, এবং মাসুম রেজার সাথে যৌথভাবে শ্রেষ্ঠ চিত্রনাট্যকার বিভাগে পুরস্কার লাভ করেন। এছাড়া ছবিটি আরও পাঁচটি বিভাগে পুরস্কার লাভ করে।  চলচ্চিত্রের তালিকা  অভিনেতা   মধ্যবিত্ত (আসন্ন)   পরিচালক   বাপজানের বায়স্কোপ (২০১৫)  সিজন্স (২০১৬)  পুরস্কার জাতীয় চলচ্চিত্র পুরস্কার  বিজয়ী শ্রেষ্ঠ চলচ্চিত্র - বাপজানের বায়স্কোপ  বিজয়ী শ্রেষ্ঠ পরিচালক - বাপজানের বায়স্কোপ  বিজয়ী শ্রেষ্ঠ চিত্রনাট্যকার - বাপজানের বায়স্কোপ (মাসুম রেজার সাথে যৌথভাবে)  তথ্যসূত্র  বহিঃসংযোগ      বিষয়শ্রেণী:জীবিত ব্যক্তি বিষয়শ্রেণী:বাংলাদেশী চলচ্চিত্র পরিচালক বিষয়শ্রেণী:বাঙালি চলচ্চিত্র পরিচালক বিষয়শ্রেণী:বাংলাদেশী পুরুষ চিত্রনাট্যকার বিষয়শ্রেণী:শ্রেষ্ঠ পরিচালকের জন্য জাতীয় চলচ্চিত্র পুরস্কার (বাংলাদেশ) বিজয়ী বিষয়শ্রেণী:শ্রেষ্ঠ চিত্রনাট্যকারের জন্য জাতীয় চলচ্চিত্র পুরস্কার (বাংলাদেশ) বিজয়ী
কামরান শাহজাদ (); (জন্ম: ১৫ এপ্রিল; ১৯৮৪) হলেন একজন সংযুক্ত আরব আমিরাত দলের ক্রিকেটার। http://www.espncricinfo.com/pakistan/content/player/41115.html তিনি একজন ডানহাতি ব্যাটসম্যান এবং ডানহাতি মিডিয়াম ফাস্ট বোলার হিসেবে ভূমিকা পালন করে থাকেন। তবে তিনি হলেন মূলত একজন বোলার। বাংলাদেশে অনুষ্ঠিত ২০১৪ আইসিসি বিশ্ব টুয়েন্টি২০ ক্রিকেট প্রতিযোগীতার সংযুক্ত আরব আমিরাত জাতীয় ক্রিকেট দল এর জন্য খেলোয়াড়ের তালিকায় ছিলেন।   খেলোয়াড়ী জীবন  কামরান শাহজাদ লিস্ট এ ক্রিকেটে ২০০১-০২ সিজনের সময়ে গুজরানওয়ালা দলের হয়ে অভিষেক ঘটে।   তথ্যসূত্র    বহিঃসংযোগ       বিষয়শ্রেণী:আমিরাতি ক্রিকেটার বিষয়শ্রেণী:১৯৮৪-এ জন্ম বিষয়শ্রেণী:জীবিত ব্যক্তি বিষয়শ্রেণী:সংযুক্ত আরব আমিরাতের একদিনের আন্তর্জাতিক ক্রিকেটার বিষয়শ্রেণী:২০১৫ ক্রিকেট বিশ্বকাপের ক্রিকেটার বিষয়শ্রেণী:সংযুক্ত আরব আমিরাতের টুয়েন্টি২০ আন্তর্জাতিক ক্রিকেটার বিষয়শ্রেণী:গুজরানওয়ালা থেকে আগত ক্রিকেটার‎ বিষয়শ্রেণী:১৯৮০-এ জন্ম
মওয়া () ভারতের ছত্তিসগড় রাজ্যের রায়পুর জেলার একটি শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে মওয়া শহরের জনসংখ্যা হল ১৩,৬৯৭ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৬৬%। পুরুষদের মধ্যে সাক্ষরতার হার ৭৪% এবং নারীদের মধ্যে এই হার ৫৭%। সারা ভারতের সাক্ষরতার হার ৫৯.৫%, তার চাইতে মওয়া এর সাক্ষরতার হার বেশি।  এই শহরের জনসংখ্যার ১৬% হল ৬ বছর বা তার কম বয়সী।   তথ্যসূত্র   বিষয়শ্রেণী:ছত্তিশগড়ের শহর
সঞ্চিতা ভট্টাচার্য (জন্ম: ১৯ ফেব্রুয়ারি ১৯৯২) হলেন একজন ভারতীয় নেপথ্য সঙ্গীতশিল্পী, সুরকার এবং সঙ্গীত প্রযোজক। তিনি ২০০৬ সালে মাত্র ১৪ বছর বয়সে জি টিভির সা রে গা মা পা লি'ল চ্যাম্পস প্রতিযোগিতায় বিজয়ী হওয়ার মাধ্যমে সঙ্গীত জগতে পরিচিতি লাভ করেন৷ তিনি বিভিন্ন ভারতীয় ভাষায় চলচ্চিত্র এবং অ্যালবামের জন্য গান রেকর্ড করেছেন এবং নিজেকে ভারতীয় চলচ্চিত্রের একজন নেতৃস্থানীয় নেপথ্য গায়িকা হিসেবে প্রতিষ্ঠিত করেছেন।  ডিস্কোগ্রাফি   যে চলচ্চিত্রগুলি এখনও মুক্তি পায়নি তা নির্দেশ করে  সালচলচ্চিত্রগানসঙ্গীত পরিচালকসহ গায়ক ভাষা ২০০৭  বাল গণেশ  হাতি কা বাল হ্যায়  সমীর ট্যান্ডন  একক সঙ্গীত হিন্দি ২০০৮  মিথ্যা  জ়ারা জ়ারা  সাগর দেশাই  একক সঙ্গীত২০১৩ ইয়ামলা পাগলা দিওয়ানা ২  ইয়ামলা পাগলা দিওয়ানা শরীব-তোশী  সুখবিন্দর সিং, শঙ্কর মহাদেবন, রাহুল শেঠ সাড়ি দারু দা পানি (ওয়াইপিডি ভার্সন)  তোশী সবরী, রাহুল শেঠ কৃষ্ণরুপা  জয় জয় কৃষ্ণ রুপা রামন  একক সঙ্গীত শ্রীনাথজী দর্শন  অন্বেষা, শ্রাবনী চৌধুরী২০১৪ কাঞ্চী: দ্যা আনব্রেকেবল  কোশাম্পা ইসমাইল দরবার অন্বেষা ও সুভাষ ঘাই কম্বল কে নীচ  নীতি মোহন, ঐশ্বর্য মজমুদার আদিয়ে আদিয়ে  অভ্রিল কোয়াডরস মাসুম  আজ থেকে তুমি  সঞ্জীব সরকার  প্রসেনজিৎ মল্লিক বাংলা২০১৮  পুরুলিয়া এক্সপ্রেস (অ্যালবাম)  অ্যান্টি-ভাইরাস  শুভম গাঙ্গুলী  রাজ চক্রবর্তী দাঙ্গা: দ্যা রিয়ট  চল সনম  সৌমিত্র কুণ্ডু  সুজয় ভৌমিক সাগর মেরে পাস (অ্যালবাম)  সাগর মেরে পাস  পার্থ ব্যানার্জী  পার্থ ব্যানার্জী  হিন্দিঅ্যান্টি ভাইরাস (অ্যালবাম)  দ্যা লাস্ট ওয়ার্ড শুভম গাঙ্গুলী একক সঙ্গীত বাংলা মেমরি রাজ চক্রবর্তী সাউন্ড অফ বাংলাদেশ পুরুলিয়া এক্সপ্রেস ১৮+ বাটারফ্লাই বুড়ি২০১৯  ভুলতে পারিনি (অ্যালবাম)  ভুলতে পারিনি  শান্তিরাজ খোসলা  একক সঙ্গীততুমি বিনা বন্ধু (অ্যালবাম)  তুমি বিনা বন্ধু বৈদ্যনাথ দাশ  শ্যাম পালভোকাট্টা  বুলাদি (আইটেম গান)  একক সঙ্গীত  তথ্যসূত্র  বহিঃসংযোগ    বিষয়শ্রেণী:১৯৯২-এ জন্ম বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর ভারতীয় গায়িকা বিষয়শ্রেণী:বাঙালি সঙ্গীতশিল্পী বিষয়শ্রেণী:বাঙালি হিন্দু বিষয়শ্রেণী:বলিউডের নেপথ্য সঙ্গীতশিল্পী বিষয়শ্রেণী:ভারতীয় নেপথ্য গায়িকা বিষয়শ্রেণী:ভারতীয় পপ-লোক সঙ্গীতশিল্পী বিষয়শ্রেণী:অসমীয়া নেপথ্য সঙ্গীতশিল্পী বিষয়শ্রেণী:উর্দু নেপথ্য সঙ্গীতশিল্পী বিষয়শ্রেণী:কন্নড় নেপথ্য সঙ্গীতশিল্পী বিষয়শ্রেণী:তামিল নেপথ্য সঙ্গীতশিল্পী বিষয়শ্রেণী:তামিল ভাষার সঙ্গীতশিল্পী বিষয়শ্রেণী:তেলুগু নেপথ্য সঙ্গীতশিল্পী বিষয়শ্রেণী:মারাঠি নেপথ্য সঙ্গীতশিল্পী বিষয়শ্রেণী:মালয়ালম নেপথ্য সঙ্গীতশিল্পী বিষয়শ্রেণী:নেপালি ভাষার সঙ্গীতশিল্পী বিষয়শ্রেণী:মারাঠি ভাষার সঙ্গীতশিল্পী বিষয়শ্রেণী:পশ্চিমবঙ্গের সঙ্গীতশিল্পী বিষয়শ্রেণী:পশ্চিমবঙ্গের নারী সঙ্গীতজ্ঞ বিষয়শ্রেণী:কলকাতা জেলার ব্যক্তি বিষয়শ্রেণী:সা রে গা মা পা অংশগ্রহণকারী বিষয়শ্রেণী:শ্রেষ্ঠ নারী নেপথ্য কণ্ঠশিল্পী বিভাগে জাতীয় চলচ্চিত্র পুরস্কার (ভারত) বিজয়ী বিষয়শ্রেণী:কেরল রাজ্য চলচ্চিত্র পুরস্কার বিজয়ী বিষয়শ্রেণী:তামিলনাড়ু রাজ্য চলচ্চিত্র পুরস্কার বিজয়ী বিষয়শ্রেণী:শ্রেষ্ঠ নারী নেপথ্য কণ্ঠশিল্পী বিভাগে ফিল্মফেয়ার পুরস্কার বিজয়ী বিষয়শ্রেণী:শ্রেষ্ঠ নারী নেপথ্য কণ্ঠশিল্পী বিভাগে আইফা পুরস্কার বিজয়ী বিষয়শ্রেণী:জি সিনে পুরস্কার বিজয়ী বিষয়শ্রেণী:ভারতীয় পপ গায়িকা বিষয়শ্রেণী:ভারতীয় লোক গায়িকা বিষয়শ্রেণী:ভারতীয় লোক গায়ক বিষয়শ্রেণী:বাঙালি সঙ্গীতজ্ঞ বিষয়শ্রেণী:কলকাতার ব্যক্তি বিষয়শ্রেণী:২১শ শতাব্দীর ভারতীয় গায়ক বিষয়শ্রেণী:ভারতীয় টেলিভিশন উপস্থাপক বিষয়শ্রেণী:ভারতীয় কণ্ঠাভিনেত্রী বিষয়শ্রেণী:ভারতীয় টেলিভিশন উপস্থাপিকা
সেফিক্সিম () হলো তৃতীয় প্রজন্মের একটি সেফালোসপরিন অ্যান্টিবায়োটিক। এটি একটি বিস্তৃত বর্ণালির অ্যান্টিবায়োটিক যা সাধারণত কান, মূত্রনালি, শ্বসনতন্ত্রের সংক্রমণের চিকিৎসায় ব্যবহৃত হয়। এটা বিশ্ব স্বাস্থ্য সংস্থা-এর জরুরি ওষুধের তালিকায় স্থান পেয়েছে। এটি মার্কিন যুক্তরাষ্ট্রে একটি জেনেরিক ওষুধ হিসেবে পাওয়া যায়।  চিকিৎসায় ব্যবহার  সেফিক্সিম যেসব সংক্রমণের চিকিৎসা করে:  মূত্রনালীর: অসম্পূর্ণ মূত্রনালীর সংক্রমণ সংবেদনশীল বিচ্ছিন্নতা  Escherichia coli  এবং  Proteus mirabilis  দ্বারা সৃষ্ট।  কান: ওটিটিস মিডিয়া  হেমোফিলাস ইনফ্লুয়েঞ্জা ,  মোরাক্সেলা ক্যাটরহালিস  এবং  স্ট্রেপ্টোকোকাস পিওজেনেস  দ্বারা সৃষ্ট।  গলা: টনসিলাইটিস এবং ফ্যারিনজাইটিস  স্ট্রেপটোকক্কাস পিওজেনেস  দ্বারা সৃষ্ট।  বুক এবং ফুসফুস: দীর্ঘস্থায়ী ব্রঙ্কাইটিস  স্ট্রেপ্টোকোকাস নিউমোনিয়া  এবং  হেমোফিলাস ইনফ্লুয়েঞ্জা  দ্বারা সৃষ্ট।  জরায়ু এবং মূত্রনালী: গনোরিয়া (জরায়ু/মূত্রনালী)  নিসেরিয়া গনোরিয়া  (পেনিসিলিনেজ-এবং নন-পেনিসিলিনেজ-উত্পাদনকারী বিচ্ছিন্নতা) এর সংবেদনশীল বিচ্ছিন্নতার কারণে ঘটে। ত্বক এবং নরম টিস্যু সংক্রমণ।  এটি টাইফয়েড জ্বরের চিকিৎসায়ও ব্যবহৃত হয়।  তথ্যসূত্র  বিষয়শ্রেণী:সেফালোস্পোরিন অ্যান্টিবায়োটিক বিষয়শ্রেণী:বিশ্ব স্বাস্থ্য সংস্থার অপরিহার্য ঔষধ
তিলি হল একটি বাঙালি হিন্দু মধ্যম-স্তরের জাতি, যারা ভারতের বিহার এবং পশ্চিমবঙ্গ রাজ্যে বসবাস করে।   উনবিংশ শতাব্দীর শেষ নাগাদ, টিলি জাতি বঙ্গের 'নবশাখ' নামক চৌদ্দটি জাতির অন্যতম ছিল।   ইতিহাস ও উৎপত্তি  তিলি জাতির উৎপত্তি পশ্চিমবঙ্গ এবং বিহার রাজ্যে। তিলিরা বাংলা ভাষায় কথা বলেন। বর্তমানে তারা প্রধানত বিহারের ভাগলপুর এবং বাঁকা জেলায় এবং পশ্চিমবঙ্গের বাঁকুড়া, হুগলি ও মেদিনীপুর জেলায় বসবাস করে।   সমাজবিজ্ঞানী রামকৃষ্ণ মুখার্জীর মতে, কিছু বাঙালি তেলি ধীরে ধীরে নিজেদের জাতি তিলি হিসেবে রূপান্তর করছেন।  উনিশ শতকের দ্বিতীয়ার্ধে তিলি জাতি তেলি সম্প্রদায়ের মধ্যে উচ্চ মর্যাদার প্রতীক হয়ে ওঠে। ষোড়শ শতকে চণ্ডীমঙ্গলকাব্য-এ উল্লেখ অনুযায়ী, বিদ্রোহী তেলি বা তিলিদের পেশা ছিল বাণিজ্য ও চাষাবাদ। দক্ষিণ-পশ্চিম বাংলায় টিলিরা ততোধিক শুঁয়োপোকা পালন ও বাণিজ্যে নিযুক্ত হতে দেখা যায়। উনিশ শতকে টিলিরা বাংলার অন্যতম প্রধান বণিক সম্প্রদায়ে পরিণত হয়।  ভাগ্যকুলের রায়, কাশিমবাজারের নন্দী (মুর্শিদাবাদ), মাহিয়াড়ির কুন্ডু চৌধুরী (হাওড়া), রানাঘাটের পাল চৌধুরীরা বাণিজ্য ও সুদ ব্যবসার মাধ্যমে বিত্তবান হন এবং জমিদারিও লাভ করেন। রানাঘাটের (নদীয়া) পাল চৌধুরীরা নীল চাষের কারখানা পরিচালনা করতেন।  শ্রীরামপুরের দে পরিবার লবণাপত্তর বাণিজ্যের মাধ্যমে খ্যাতি অর্জন করে।  দেয়ারাম রায়, যিনি শুরুতে একজন দেওয়ান ছিলেন, পরবর্তীতে এক বিশাল জমিদারি অর্জন করেন এবং দিঘাপতিয়া রাজ্য প্রতিষ্ঠা করেন, আংশিকভাবে তার অন্যায্য শাসনপদ্ধতির মাধ্যমে।  শান্তিপুরের প্রামাণিক পরিবার মন্দির নির্মাণে অংশগ্রহণের জন্য খ্যাতি অর্জন করে। ব্রিটিশ শাসন এবং ব্রিটিশ বাণিজ্যিক স্বার্থ যেভাবে বাংলাকে কাঁচামাল সরবরাহের একটি বিশাল বাজারে রূপান্তর করেছিল, তাতে তিলিরা গুরুত্বপূর্ণ লাভবান শ্রেণীতে পরিণত হয়।   সামাজিক অবস্থান   তিলি জাতিকে পশ্চিমবঙ্গ রাজ্যের ১৭৭টি "পিছিয়ে পড়া শ্রেণি"র তালিকায় মণ্ডল কমিশন অন্তর্ভুক্ত করেছিল, কিন্তু রাজ্য সরকার এখনও তাদের সেইভাবে স্বীকৃতি দেয়নি, ফলে তারা এখনো সাধারণ শ্রেণির অন্তর্গত।   বিশিষ্ট ব্যক্তিত্ব   কৃষ্ণকান্ত নন্দী, ওয়ারেন হেস্টিংসের বানিয়ান এবং কোশিমবাজার রাজ পরিবারের প্রতিষ্ঠাতা। সুধাময় প্রামাণিক, বাঙালি আইনজীবী ও কংগ্রেস কর্মী। দীপ্তেন্দু প্রামাণিক, বাঙালি চলচ্চিত্র ব্যক্তিত্ব। পঙ্কজ রায়, ভারতীয় ক্রিকেটার ও পদ্মশ্রী পুরস্কারপ্রাপ্ত, ভাগ্যকুল রায় পরিবার-এর সদস্য। সুব্রত রায়, সাহারা ইন্ডিয়া পরিবার-এর প্রতিষ্ঠাতা-চেয়ারম্যান, ভারতের একটি বিশিষ্ট বাণিজ্যিক সংস্থা। মহারাণী স্বর্ণময়ী, কোশিমবাজার রাজ্যের মহারাণী (১৮৪৪–১৮৯৭) এবং বাঙালি নবজাগরণ কালে এক জনহিতৈষী। গোষ্ঠবিহারী পাল, ভারতীয় জাতীয় ফুটবল দলের প্রথম অধিনায়ক। কৃষ্ণদাস পাল, ভারতের একজন সাংবাদিক, বক্তা এবং হিন্দু প্যাট্রিয়ট পত্রিকার সম্পাদক। দিনেন্দ্রকুমার রায়, একজন বাঙালি ঔপন্যাসিক ও সম্পাদক। হরিনাথ মজুমদার, বাঙালি সাংবাদিক, কবি, লেখক ও বাউল গায়ক। রসিককৃষ্ণ মল্লিক, একজন ভারতীয় সাংবাদিক, সম্পাদক, সমাজসংস্কারক, শিক্ষাবিদ এবং যং বেঙ্গল গোষ্ঠীর বিশিষ্ট সদস্য। বিপ্রদাস পাল চৌধুরী, একজন বাঙালি শিল্পপতি ও জমিদার।   তথ্যসূত্র    বিভাগ:বিহারের সামাজিক গোষ্ঠী বিভাগ:পশ্চিমবঙ্গের সামাজিক গোষ্ঠী বিভাগ:ভারতের জাতি বিভাগ:ভারতের জাতিগত গোষ্ঠী বিভাগ:হিন্দু সম্প্রদায়
তাহিরপুর ইউনিয়ন‌ বাংলাদেশের সিলেট বিভাগের সুনামগঞ্জ জেলার তাহিরপুর উপজেলার একটি ইউনিয়ন।   অবস্থান ও সীমানা  পূর্বে বালিজুরি ইউনিয়ন,পশ্চিমে দক্ষিণ শ্রীপুর ইউনিয়ন, উত্তরে দক্ষিণ বড়দল ইউনিয়ন, দক্ষিণে শনির হাওর।   ইতিহাস    প্রশাসনিক এলাকা  ১। তাহিরপুর  সদর ইউনিয়নে ৯জন ওয়ার্ড সদস্য ও ৩ জন মহিলা ওয়ার্ড সদস্যা রয়েছেন।  ২। এই ইউনিয়নটি ১৫ টি গ্রাম নিয়ে অবস্থিত। যথাক্রমে- উজান জামালগড়, ভাটি জামালগড়, গাজীপুর, চিকসা,বীরনগর, জয়নগর, ধুতমা,উজান তাহিরপুর, মধ্য তাহিরপুর, ভাটি তাহিরপুর, ঠাকুরহাটি,গোবিন্দশ্রী,রতনশ্রী, সূর্য্যেরগাও, লক্ষীপুর। ৩। এই ইউনিয়নে একমাত্র বাজার তাহিরপুর বাজার। ৪। এই ইউনিয়নে অবস্থিত নদী বৌলাই নদী। ৫। এই ইউনিয়নে উপজেলার সকল সরকারি অফিস অবস্থিত।   আয়তন ও জনসংখ্যা  আয়তন – ৫২.৪৬ বর্গ কিঃ মিঃ। জনসংখ্যা -২৭৯৫০ জন।   শিক্ষা  শিক্ষার হার :  ৪৫%।  শিক্ষা প্রতিষ্ঠান   সরকারী প্রাথমিক বিদ্যালয়- ১১টি  উচ্চ বিদ্যালয়ঃ ৩ টি  কলেজঃ ২ টি  মাদ্রাসা- ৩ টি   দর্শনীয় স্থান    শনির হাওর মাটিয়ান হাওর   উল্লেখযোগ্য ব্যক্তিত্ব  বাউল গোলাম মোস্তফা গ্রাম- গাজীপুর   জনপ্রতিনিধি  বর্তমান চেয়ারম্যান- জুনাব আলী +চেয়ারম্যানগণের তালিকাক্রমিকনামমেয়াদ০১রমেন্দ্র নারায়ন চক্রবর্তী১৯৭৪-১৯৮৪০২আব্দুছ আখঞ্জী১৯৮৪-১৯৮৮০৩আব্দুল জলিল তাং১৯৮৮-২০০৩০৪মোতাহার হুসেন আখঞ্জী শামীম২০০৩-২০১১০৫বোরহান উদ্দিন২০১১-চলমান   আরও দেখুন    তথ্যসূত্র   বিষয়শ্রেণী:তাহিরপুর উপজেলার ইউনিয়ন